TÉMAKÖRÖK	KÖZÉPSZINTŰ KÖVETELMÉNYEK	
2.1. Szociálpolitikai alapismeretek	Ismerje a társadalompolitika, szociálpolitika, jóléti politika, szegénypolitika fogalmát, célját, értékeit.
Ismerje a szociálpolitika eszközeit, alapvető összefüggéseit, feladatát, intézményrendszerét.
Tudja az értékek és érdekek szerepét meghatározni a szociálpolitikában.
Ismerje az állami újraelosztás és az állami beavatkozás lehetséges eszközeit.
Ismerje a szociálpolitika alapelveit.
Ismerje az ellátások technikáit.	
2.2. Szociálpolitikai beavatkozást igénylő problémák	Értelmezze a problémának definiált társadalmi jelenségeket és a hozzájuk kapcsolódó ellátásokat.	
2.3. A szociálpolitika intézményrendszere	Ismerje a szociális, foglalkoztatási, családtámogatási, gyermekjóléti, gyermekvédelmi és munkaügyi intézményrendszer feladatait.
Ismerje a támogatások rendszerét, megszerzésének feltételeit.
Ismerje az intézmény adminisztrációját.	
2.4. Jogi és családjogi alapismeretek	Rendelkezzen alapismeretekkel az állam- és a jogtudomány területéről, az államszervezet felépítéséről, alkotmányos alapjairól.
Tudja az alapvető emberi és polgári jogok szabályait, a személyiség- és adatvédelem szabályait.
Sorolja fel gyermekek jogairól szóló hazai jogszabályokat.
Ismerje a gyermek és a fiatalkorúak büntethetőségét.
Ismerje a gyermeki és szülői jogokat és kötelességeket.
Ismerje a szociális jogokat, az ellátott-jogi, betegjogi és gyermekjogi képviselő feladatait.	
2.5. A jóléti nagyrendszerek	Ismerje a legfontosabb jóléti védelem kereteit, formáit.
Ismerje a társadalombiztosítás rendszerét, tudjon felsorolni ellátásokat.
Ismerje a családtámogatásokat.
Ismerje a foglalkoztatással összefüggő ellátásokat.
Ismerje a fogyatékkal élő személyek esélyegyenlőségének területeit.
Ismerje a hajléktalan személyek ellátási módjait.
Ismerje a legfontosabb közalkalmazotti, közszolgálati jogviszony jellemzőit.	
2.6. A lokális ellátások	Ismerje a szociális biztonság megteremtésének lokális kereteit, formáit. Tudja pénzbeli, természetbeni és személyes gondoskodást nyújtó ellátásokat.	
2.7. Közigazgatási ismeretek	Ismerje a közigazgatás alapfogalmait.
Ismerje az állam és az önkormányzatok felépítését, hatásköreit.
Alapismeretekkel rendelkezzen a jogalkalmazás és jogérvényesítés lehetőségeiről.
Ismerje a helyi önkormányzati rendszer általános sajátosságait.
Ismerje a települési önkormányzat szerveit.
Legyen képes eligazodni a lokális hatalmi szervek és szervezetek, a kormányhivatalok, a járási hivatalok feladatai között.
Ismerje a közigazgatási eljárás alapvető jogi szabályait, alapfogalmait. 	
2.8. A szociális segítés etikája	Tudja értelmezni a társadalmi és a szakmai etika jellemzőit.
Ismerje a szociális munka etikai szabályait, az etikai kódex előírásait.
Legyen képes a gyermekek autonómiájának, méltóságának, identitásának, magukkal hozott értékeinek, normáinak tiszteletben tartására.
Ismerje az együttműködés etikai szabályait, a szakmai titoktartás és a korrekt tájékoztatás módjait.